[{"text_idx": "#000003", "text": "Daeth y ddwy wlad benben a\u0302\u2019i gilydd eto, y tro hwn wrth i gogyddion ifanc dawnus gystadlu yng ngornest goginio\u2019r Frwydr am y Ddraig ym Mhencampwriaethau Coginio Rhyngwladol Cymru yng Ngholeg Llandrillo Menai, Llandrillo-yn-Rhos."}, {"text_idx": "#000004", "text": "Unwaith eto, Lloegr ddaeth i\u2019r brig gyda thi\u0302m coginio iau cenedlaethol y wlad yn mynd a\u0302 Thlws y Ddraig adref gyda nhw wedi deuddydd o gystadlu yn erbyn Ti\u0302m Coginio Iau Cymru."}, {"text_idx": "#000005", "text": "Heriwyd y ddau di\u0302m i baratoi a choginio pryd tri chwrs i 90 o bobl. Cadwodd panel o feirniaid-gogyddion rhyngwladol lygad barcud ar eu gwaith yn y gegin cyn blasu\u2019r prydau a rhoi eu dyfarniad."}, {"text_idx": "#000008", "text": "Ers cystadlu yn y Gystadleuaeth Goginio Olympaidd yn 2016, lle enillon nhw ddwy fedal arian, mae Cymru wedi bod yn ailadeiladu ei thi\u0302m iau i ddisodli tri aelod sydd bellach yn rhy hen i gystadlu fel cogyddion iau."}, {"text_idx": "#000011", "text": "Coginiodd Cymru fwydlen a ddechreuodd gyda chragen fylchog wedi\u2019i llosgi, langwsti\u0302n thermidor, granola, cucumer, picalili ac espuma bwyd mo\u0302r. Y prif gwrs oedd tyner-lwyn o borc wedi\u2019i lapio mewn prosciutto, peli o gig pen mochyn, moron wedi\u2019u rhostio mewn me\u0302l, piwri\u0302 moron, dail sbrowts, afalau a phannas gyda grefi porc. I orffen y pryd, cafwyd pwdin o afal Bramley, hufen ia\u0302 fanila a gwin coch."}]